Michael Running Wolf

Michael Running Wolf be Native American software engineer, artificial intelligence researcher, den advocate wey committed say he go preserve endangered Indigenous languages through de use of artificial intelligence (AI). As citizen of de Northern Cheyenne Tribe, Running Wolf leverage ein background insyd computer science so say he go develop technology wey dey aim at preserving, protecting, den growing endangered Indigenous languages through de use of culturally respectful applications.

 Early life den education 
Running Wolf, born to a Cheyenne mommie den Lakota poppie, grow up insyd de remote Cheyenne village of Birney, Montana. Na Running Wolf ein early interest insyd technology cam insyd de form of ein Atari video game console den dey modify ein TI-84 graphing calculator to play games. While Running Wolf ein family no get consistent access to electricity, he go learn how to code ein calculator thru printouts of instructions, often ein teachers give am.

 Ein Career den research 
Running Wolf get bachelor's den master's degree insyd computer science from Montana State University-Bozeman, wey he be Ph.D student for McGill University insyd Quebec, Canada."Michael Running Wolf". CSEdWeek. Retrieved 2024-11-09. Ein work for Amazon demma Alexa top den how Sam team of Maori researchers preserve de Maori language plus AI spur ein interest insyd how dem go fi use artificial intelligence save endangered Indigenous languages. Running Wolf find Indigenous insyd AI, sam initiative wey dey focus for creating automatic speech recognition tools for Indigenous languages insyd North America. Running Wolf dey cite de lack of data insyd Indigenous languages den de complexity of polysynthetic languages insyd current voice recognition models as particular challenge wey go pre-exist models. So say dem go solve dis, Running Wolf d extensive research for de Wakashan language family top, wey be highly polysynthetic.

Additionally, he dey explore immersive technology through de use of virtual reality so say ego make learning Indigenous language more engaging thru de use of virtual environments den coding camps, such as de Lakota AI Camp, wey go engage Indigenous youth.

 Ein Advocacy for ethical AI 
Running Wolf be advocate give data sovereignty for Indigenous communities insyd. He dey advocate give de decolonization of user data by say he dey agree say de Indigenous community wey de data dey comot from be de owner of de data wey dem dey use wey esana get full control of am. By say he go get Indigenous menners wey go build de technology give dema communities, Running Wolf dey believe say ego fi uplift Indigenous communities by say dem go get ownership of such technology. Running Wolf sana dey believe say if you allow Indigenous cultures go extended spaces, such as de Meta-verse, go inspire future technologists den anthropologists make dem continue dey research Indigenous languages, wey go further help de effort grow dema existence.

 References 
Category:Human
Category:Living people
Category:Year of birth missing (living people)
Category:Language activists
Category:21st-century Native Americans
Category:Wikipedia Student Program
Category:American software engineers
Category:Native American engineers
Category:Northern Cheyenne people
Category:Engineers wey komot Montana
Category:Native American people wey komot Montana
Category:21st-century American engineers
Category:Artificial intelligence researchers
Category:People wey komot Rosebud County, Montana
Category:Montana State University alumni
Category:McGill University people
Category:Native American academics
Category:Academics wey komot Montana
Category:21st-century Native American scientists